钦定古今图书集成/明伦汇编/家范典/第076卷 > 袁氏世范 > 《祭处士房叔父文》前人
## 钦定古今图书集成/明伦汇编/家范典/第076卷 > 袁氏世范 > 《祭处士房叔父文》前人

某爰在童蒙，最承教诱，违诀虽久，音旨长存。近者以
坛山旧茔，忽罹风水，寿堂圮坏，冢树凋倾。虽崩则不
修，闻诸前哲；且堕而罔治，那俟他人。况真隐昭芳，鸿
儒著美。岂可令赵岐之表，垫彼元扃；郭泰之碑，沦于
夜壑？载惟瑊顼，藐尔孤冲，诚叫号之不停，顾营办之
无素。某等辄考诸蓍筮，别卜丘封，使羲叟以令日吉
时，奉移神寝，奢无僭缛，俭免亏疏。是期永閟尊灵，长
安幽穸。眠牛有庆，自及于诸孤；白马垂祥，岂祈于犹
子？追怀莫及，感切徒深。文思平昔之时，兼预生徒之
列。陆公赐杖，念荥益以何成；殷氏著文，愧献酬而早
屈。引进之恩方极，祸凶之感俄锺，谁言一纪之馀，又
奉再迁之兆。哀深永往，情极初闻。矧宗绪衰微，簪缨
殆歇，五服之内，一身有官，将使泽底名家，翻同单系，

宦，使烝尝有奉，名教无亏。灵其鉴此微诚，助夫至愿，
敢有求于必大，庶免叹于忽诸。迫其哀忧，兼之瘵恙，
曾非遐远，不获躬亲，沥血裁词，叩心写恳。长风破浪，
敢忘昔日之规；《南卷》齐名，永绝今生之望。冀因薄奠，
少降明辉，延慕酸伤，不能堪处。苦痛至深，永痛至深。